
GELERT, CI LLYWELYN. 


Allan o ““ Gantawd. Llywelyn.” 


D^ helfa, ar ei fuan farch, 
Llywelyn ddaeth i'w lys, 
Gan seinioi'i gorn, ac ato daeth 
Ei deulu oll ar frys: 

Pan welodd wedd 'i rian lân, 
A'i gwenau hawddgar hi, 

“ Pa le mae Gelert,' ebai ef, 
“Palemae'mhlentyni?' 


“ Paham na ddaw y ddau yn awr 
A chroesaw mawr imi?” 
“ Mae'th fab mewn hun— a thybiais i 
Fod Gelert gyda thi.” 
' Gad imi wel'd fy anwyl fab 
A'i wasgu at fy mron ; 
Fy nhrysor penaf ydyw ef 
Ar wyneb daear gron. 


Ar frys yr aeth i'w 'stafell ef, 
Ca'dd. yno ddychryn mawr ; 

'Roedd cryd ei blentyn wedi ei droi, 
A gwaed yn rhuddo'r lawr ! 

* Fy mhlentyn tyner,' ebai ef, 
“Fymhlentyn anwyli! 

Rhyw lofrudd â'i ysgeler law 
Derfynodd d'einioes di!” 

A Gelert o ryw dywyll le 
A gododd ar ei draed ; 
A'i lygaid yn melltenu tân, 
A'i safn yn goch gan waed: 
“Ai ti a wnaeth y weithred hon ? 
O elyn tost i mil? 
A sydyn gyda'i gleddyf llym 
Trywanodd ef ei gi. 


A! dyma lais o dan y cryd, 
Fel miwsig angel syw ; 
Ymgrymu wna y fam a'r tad, 
Mae'r plentyn eto'n fyw ; 
Wrth droi y dillad gwelant ef, 
Yn gwenu yn ei hun; 
Ac wrth ei ben, yn gelain gorph, 
Mae blaidd o aflan lun. 


Llywelyn dd'wedai yn ei loes, 
“O! Gelert, ffyddlon gi, 
Achubais ti ei fywyd ef, 
A lleddais inau di! 
Cei faen o farmor ar dy fedd, 
Anrhydedd fydd dy ran'— 
A'r ci wrth lyfu llaw y llyw, 
Fu farw yn y fan. 


TALHAIARN. 

MIGMLAND MARY. 


Ton— Ye Banks and Braces. 





Chwi fryniau glwys a choed o gylch 
Hoff gastell glân Montgom'ri, 
Yn hardd bo'ch gwawr, yn wyrdd bo'ch dail, 
Mewn glendid yn rhagori ; 
Byth yno' n gynta' gweler haf, 
Ac yno'n ola'n gwenu ; 
Can's yno'r ymedewais i 
A'm hanwyl, anwyl Fari. 


Mor hardd oedd clôg y fedwen lâs, 
A blodau'r drain mor wynion, 

Pan dan ei gudd y gwasgwn i 
F'angyles. at fy nghalon ; 

Yr oriau'n bêr aent dros y 'bardd 
Â'r un ag oedd yn hoffi, 

Canys hoff i mi fel bywyd oedd 
Fy anwyl, anwyl Fari. 

Trwy lawer llw, a'n breichiau'n nghlo, 
Bu dyner ein gwahaniad, 

Gan addunedu mynych gwrdd, 
Torasom ein cofleidiad ; 

Ond Oh ! rhew angeu deifio wnaeth 
Fy rhosyn hardd—fy lili, 

Gwyrdd yw'r dywarchen, oer yw'r clai 
Sy'n cloi fy anwyl Fari. 

Oh! gwelw yw'r gwefusau pêr, 
Mor swynol gwnawn gusanu; 

A chwedi cauad arnynt byth 
Mae'r llygaid oedd mor llongu; 

Mae'n llwch a lludw galon lân 
Mor dyner fu'n fy ngharu, 

Ond yn fy nghof a'm serch caiff fyw 
Fy anwyl, anwyl Fari. 

BEDD Y DYN TYLAWD. 





Is yr Ywen ddu, ganghenog, 
Twmpath gwyrddlas gwyd ei ben, 
Fel i dderbyn o goronog 
Addurniadau gwlith y nen ; 
Llawer troed yn anystyriol 
Yn ei fathru'n fynych gawd, | 
Gan ysigo'r glaswellt siriol, 
Dyma fedd y dyn tylawd. 
Swyddwyr cyflog Gweithdy'r Undeb, 
A'i hebryngodd ef i'w fedd $ 
Wrth droi'r briddell ar ei wyneb, 
Nid oes deigryn ar un wedd. 
'Nol hir frwydro a thrafferthion, 
Daeth i ben ei ingol rawd, 
Noddfa dawel rhag anghenion 
Ydyw'r bedd i'r dyn tylawd. 
Mae'r garreg arw a'r ddwy lythyren, 
Dorodd rhyw anghelfydd law, 
Gyd-chwareuai âg e'n fachgen, 
Wedi hollti'n ddwy gerllaw ; 
A phan ddelo Sul y blodau, 
Nid oes yma gâr na brawd, 
Yn rhoi gwyrdd-ddail a phwysïau 
Ar lwm fedd y dyn tylawd. 
Ar sedd fynor nid yw'r awen 
Yn galaru uwch ei lwch, 
A chyn hir drwy'r las dywarchen, 
Aradr amser dyna 'i swch ; 
Un/â'r llawr fydd eì orphwysfa, 
Angof drosti dyn ei rawd, 
Ond er hyny angel wylia 
Ddaear bedd y dyn tylawd. 
IOAN EMLYN. 


